“แบงก์ชาติสวีเดน” ขึ้นดอกเบี้ย 0.75% หวังคุมเงินเฟ้อต่ำ 2%
“แบงก์ชาติสวีเดน” ปรับขึ้นอัตราดอกเบี้ยนโยบาย 0.75% สู่ระดับ 2.50% พร้อมส่งสัญญาณขึ้นต่อปีหน้า หวังคุมเงินเฟ้อลดลงสู่เป้าหมาย 2%
“แบงก์ชาติสวีเดน” ปรับขึ้นอัตราดอกเบี้ยนโยบาย 0.75% สู่ระดับ 2.50% พร้อมส่งสัญญาณขึ้นต่อปีหน้า หวังคุมเงินเฟ้อลดลงสู่เป้าหมาย 2%
24 พ.ย. 2565

ผู้สื่อข่าวรายงานว่า ธนาคารกลางสวีเดน หรือริกส์แบงก์ (Riksbank) มีมติปรับขึ้นอัตราดอกเบี้ยนโยบาย 0.75% สู่ระดับ 2.50% ในที่ประชุมวันนี้ (24 พ.ย.) พร้อมส่งสัญญาณว่าจะคุมเข้มนโยบายการเงินเพิ่มเติมในปีหน้า
สำหรับความเคลื่อนไหวครั้งล่าสุดนี้มีขึ้นหลังจากที่ธนาคารกลางสวีเดนเพิ่งส่งสัญญาณในการประชุมประจำเดือนก.ย.ว่าจะปรับขึ้นดอกเบี้ยเพียง 0.50% ในเดือนนี้ พร้อมคุมเข้มนโยบายการเงินเพิ่มเติมในช่วงต้นปีหน้า เพื่อให้อัตราดอกเบี้ยแตะระดับสูงสุดที่ประมาณ 2.50%
“ความเสี่ยงที่อัตราเงินเฟ้อที่เคลื่อนไหวในระดับสูงในปัจจุบัน จะหยั่งรากลึกนั้นยังคงอยู่ในระดับสูง และการดำเนินการด้านนโยบายการเงิน เพื่อรับประกันว่าเงินเฟ้อจะปรับลดลงสู่เป้าหมาย 2% ภายในระยะเวลาที่เหมาะสมนั้นถือเป็นเรื่องสำคัญอย่างยิ่ง” ธนาคารกลางสวีเดนระบุในแถลงการณ์วันนี้
โดยการคาดการณ์แสดงให้เห็นว่า ธนาคารกลางสวีเดนจะปรับขึ้นดอกเบี้ยนโยบายเพิ่มเติมในช่วงต้นปีหน้า ทำให้ดอกเบี้ยเคลื่อนไหวต่ำกว่าระดับ 3% เล็กน้อย